«Hvalfangstmonumentet»

«Hvalfangstmonumentet» er et monument i Sandefjord i Vestfold innviet i indre havn 23. juni 1960 for å ære pionerene for den pelagiske hvalfangsten på 1900-tallet. Monumentet ble gitt i gave til Sandefjord Kommune av hvalfangstpioneren Lars Christensen og utformet av billedhoggeren Knut Steen (1924–2011) som vant konkurransen om skulpturen i 1953. Anlegget består av en skulpturgruppe som viser fangstfolk i åpen båt over halefinnen på en hval og er plassert i et basseng omkranset av et sirkelrundt steinplatå.

Utforming og plassering

Den sentrale skulpturen er støpt i bronse og veier 26 tonn. Bassenget har fontener og 128 undervannslyskastere. Plattformen er utformet som en kompassrose og har granittrelieffer, smijernsgjerder og trapper. Anlegget dreier seg sakte rundt sin egen akse.

«Hvalfangsmonumentet» er plassert i rundkjøringa for trafikken på fylkesvei 260 (Strandpromenaden/Tollbugata) og fra Jernbanealléen.

Annet

Referanser

Norske skulpturer
Steder avbildet på norske kommunevåpen
Kultur i Sandefjord